**תומאס בפטיסט מורלו** (באנגלית: **Thomas Baptist Morello**; נולד ב-30 במאי 1964), מוכר בכינוי **The Nightwatchman** ("איש משמרת הלילה"), הוא נגן גיטרה זוכה פרס גראמי, הידוע בעיקר על חלקו בלהקות רייג' אגיינסט דה משין ואודיוסלייב. בנוסף לפעילויותיו המוזיקליות, הוא גם פעיל פוליטי גלוי וחבר בארגון ה-IWW, ארגון פועלים אמריקאי בעל צביון אנרכו-סינדיקליסטי וקומוניסטי.

מורלו הוא אחד מ-20 נגני הגיטרה הנמנים במאמר "20 הגיטריסטים החדשים הטובים" במגזין רולינג סטון. הוא דורג במקום ה-40 באותו המגזין ברשימת "100 הגיטריסטים הגדולים בכל הזמנים".

קריירה
------

### רייג' אגיינסט דה משין (1991-2000; 2007-היום)

 ערך מורחב – **רייג' אגיינסט דה משין**  

תחילת דרכה של הלהקה הייתה לא שגרתית. מורלו ביקר מועדון בלוס אנג'לס בו זאק דה לה רוחה שר. לאחר שקרא את יצירותיו של דה לה רוחה, טום ביקש ממנו להיות הסולן של להקה חדשה. מורלו גייס את בראד וילק, מתופף שנכשל בבחינות ללהקתו הקודמת של מורלו, לוק-אפ, ודה לה רוחה הציג את השניים לחברו טים קומרפורד. הארבעה הרכיבו להקה חדשה, רייג' אגיינסט דה משין.

רייג' הייתה להקה מוצלחת מאוד, בייחוד בצפון אמריקה ואירופה. האלבום הראשון, הקרוי על שמם, מזוהה על ידי מעריצים בזכות החדשנות בנגינת הגיטרה של מורלו, וכן במקוריותו (שהרי היה אחד האלבומים ששילבו רוק והיפ הופ). מורלו ביטא את גישתו לגבי כתיבת שירים בתקופה זו כפוליטית באופן גלוי:

> 
> "שיר טוב צריך לגרום לך לרצות לרקוע ברגליך ולהשיג בחורה. שיר נהדר צריך להחריב מכוניות משטרה ולהצית את הפרוורים. אני מעוניין רק בכתיבת שירים נהדרים."
> 
> 
> 
> 

כעבור ארבע שנים של שקט ושמועות לגבי פירוק, הלהקה הוציאה את אלבומה השני, Evil Empire. האלבום מתרחק בסגנונו מסגנון המטאל בגיטרה מהאלבום הראשון. האלבום היה ניסויי בטבעו והציג את יכולתו של מורלו להשתמש בגיטרה בדרכים משונות.

בשנת 1999 הלהקה הוציאה את The Battle of Los Angeles, אלבומם המוצלח ביותר. בסוף שנת 2000, הלהקה הוציאה אלבום נוסף בשם Renegades. זמן קצר לאחר ההוצאה לאור של האלבום דה לה רוחה עזב את הלהקה, ושאר חבריה אמרו כי הם רוצים להמשיך ליצור מוזיקה יחדיו.

ב-29 באפריל 2007 הלהקה התאחדה בפסטיבל מוזיקה. הציפייה הייתה שזה יהיה אירוע חד פעמי, אך הלהקה הופיעה יחדיו לאחר מכן במספר אירועים. כמו כן, בינואר 2008 רייג' התאחדה שוב בשביל להופיע בסיבוב הופעות באוסטרליה וניו זילנד.

### אודיוסלייב (2001-2007)

 ערך מורחב – **אודיוסלייב**  

כאשר דה לה רוחה עזב את הלהקה, יתר חברי הלהקה התחילו לעבוד עם הסולן לשעבר של להקת סאונדגארדן, כריס קורנל, לפי הצעתו של המפיק ריק רובין. בתחילה, שם הלהקה היה סיביליאן, אך חבריה שינו את שמה זמן קצר לפני צאת אלבומם הראשון.

הלהקה הוציאה את אלבומה הראשון, הקרוי על שמה, ב-19 בנובמבר 2002. האלבום גרף ביקורות חיוביות, והייתה לו הצלחה מסחרית רבה, בהגיעו למעמד פלטינה משולש.

הלהקה הוציאה את אלבומה השני, Out of Exile, ב-24 במאי 2005. בשבוע הראשון האלבום הגיע למקום הראשון במכירות, ואף הגיע למעמד פלטינה. באותה שנה, הם הוציאו DVD המתעד את מסעם כלהקת הרוק האמריקנית הראשונה המנגנת במופע בקובה. אלבומה השלישי של הלהקה, Revelations, יצא לאור בסתיו 2006. אודיוסלייב פורקה כתוצאה מעזיבתו של הסולן קורנל, עקב "קונפליקטים בלתי ניתנים לפתרון". הלהקה התאחדה עם זאק דה לה רוחה והמשיכה את הלהקה הקודמת, רייג' אגיינסט דה משין.

### מיזמי צד נוספים

מורלו מופיע במשחק המחשב Guitar Hero III:Legends of Rock כ"בוס גיטרה" במועדון לילה, הוא ה"בוס" הראשון מתוך שלושה. על מנת להתקדם בקריירה, על השחקן לעבור בהצלחה "קרב גיטרה", בו עליו לנגן חלק מיצירה ייחודית שמורלו הלחין והקליט במיוחד למשחק. ביצירה מורלו שילב כמה מהאפקטים המפורסמים שלו. לאחר הבסתו השחקן יכול לנגן כדמותו של מורלו ובגיטרה המיוחדת שלו.

טכניקות גיטרה
-------------

מורלו ידוע בסגנון הגיטרה שלו, שכולל ריפים מעורבים של פאנק ומטאל וצלילים בהשראת היפ הופ. ניגון הגיטרה שלו מאופיין בשימוש אינטנסיבי של תיבות אפקטים, כגון דיליי, אפקטי מודולציה שונים, ווה, דיסטורשן, שינוי גובה הצליל, פידבק וכן אחרים בדרכים ושילובים יצירתיים. כאשר משבחים אותו, מציינים את שימוש הגיטרה המיוחד שלו. במקום פריטת המיתרים בפשטות, חלק מתמרוניו כוללים מעברים בין שני פיקאפים - אחד דלוק והשני כבוי - בעודו משפשף את ידיו על המיתרים מעל הפיקאפים, באחרים הוא משתמש בפיקאפ של הגשר, שהוא האפקט בו השתמש בשיר המפורסם בגלל צליל השריטות בשיר "Bulls on Parade"). יתר על כן, הוא משתמש בטכניקות כמו פריטה בעזרת עיפרון, כמו בשיר "Cochise" ושפשוף מפתח ברגים על המיתרים למשך כל השיר ("People of the Sun").

דיסקוגרפיה
----------

### לוק אפ

* *Something Bitchin' This Way Comes* ‏(1989)

### רייג' אגיינסט דה משין

* *Rage Against the Machine* ‏(1992)
* *Evil Empire* ‏(1996)
* *Live & Rare* ‏(1997)
* *The Battle of Los Angeles*, ‏(1999)
* *Renegades* ‏(2000)
* *Live at the Grand Olympic Auditorium* ‏(2003)

### אודיוסלייב

* *Audioslave* ‏(2002)
* *Out of Exile* ‏(2005)
* *Revelations* ‏(2006)

### דה נייטוצ'מן

* *One Man Revolution* ‏(2007)
* *The Fabled City* ‏(2008)
* *Live at Lime* ‏(2009)

### ברוס ספרינגסטין וה-E סטריט בנד

* *High Hopes* ‏ (2014)

### פרופטס אוף רייג'

* *Prophets Of Rage* ‏ (2017)

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **טום מורלו** |

* 

* אתר האינטרנט הרשמי של טום מורלו
* טום מורלו, ברשת החברתית פייסבוק

* טום מורלו, ברשת החברתית אקס (טוויטר)

* טום מורלו, ברשת החברתית אינסטגרם

* טום מורלו, ברשת החברתית טיקטוק

* טום מורלו, סרטונים בערוץ היוטיוב

* טום מורלו, במסד הנתונים הקולנועיים IMDb (באנגלית)

* טום מורלו, באתר AllMovie (באנגלית)

* טום מורלו, באתר Rotten Tomatoes (באנגלית)

* טום מורלו, במסד הנתונים הקולנועיים KinoPoisk (ברוסית)

* טום מורלו, באתר אייטונס (באנגלית)

* טום מורלו, באתר ספוטיפיי

* טום מורלו, באתר סאונדקלאוד (באנגלית)

* טום מורלו, באתר Last.fm (באנגלית)

* טום מורלו, באתר AllMusic (באנגלית)

* טום מורלו, באתר MusicBrainz (באנגלית)

* טום מורלו, באתר דיזר

* טום מורלו, באתר Discogs (באנגלית)

* טום מורלו, באתר Songkick (באנגלית)

* טום מורלו, באתר Genius

* טום מורלו, באתר בילבורד (באנגלית)

* טום מורלו, באתר טיידל (באנגלית)
* The Nightwatchman
* Axis of Justice
* סרטון של טום מורלו
* "100 הגיטריסטים הגדולים ביותר בכל הזמנים", *רולינג סטון*, 27 באוגוסט 2003.
* האזנה מקוונת: טום מורלו לגבי אימפריאליזם איגודי
* הופעה חיה ב-SXSW 2007 ב-89.3 The Current
* טום מורלו על השעה
* ארז מיכאלי‏, ספיריטס: כדור בראש, באתר וואלה!‏, 5 בפברואר 2014

הערות שוליים
------------

1. ↑  "100 Greatest Guitarists of All Time". Rolling Stone.
2. ↑  "זוכה פרס הגרמי, טום מורלו, יופיע בגיטאר הירו 3". JustPressPlay.net.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007362961405171
* BIBSYS: 5071337
* BnF: cb14051227k (data)
* GND: 1070240818
* ISNI: 0000 0001 1476 1693
* LCCN: no2012102202
* MusicBrainz: 42a636a0-dbe4-4d0c-abe2-1590fad9531b
* NKC: js20051010019
* NLK: KAC2020Q8001
* SUDOC: 202645606
* VIAF: 261004839
* WorldCat: lccn-no2012102202

 |